**SKAL DU MED PÅ HOLDET? - Vi søger en låsesmed**

Har du interesse indenfor låse og sikringsbranchen? Brænder du for mekaniske låse og kan du lide at følge med i den nyeste teknologi indenfor fagområdet? Trives du med en varieret dag på en arbejdsplads med et sundt arbejdsklima? Så er du den kollega vi søger hos John Drejer Låse & Sikring A/S.

Med baggrund i vækst søger vi lige nu en låsesmed.

Du vil primært skulle håndtere installationer og reparationer indenfor mekaniske og elektroniske låse, hvor du kommer til at arbejde med både låse- og adgangskontrolsystemer.

Med stillingen som låsesmed bliver du en integreret del af vores voksende sikringsvirksomhed, hvor du løbende bliver tilbudt kurser og udvikles fagligt inden for de forskellige produktområder.

**Din personlighed:**

* Ihærdig og målrettet
* Selvstændig og kvalitetsorienteret
* Udadvendt og serviceminded
* Ser muligheder fremfor begrænsninger
* Gode samarbejdsevner, både med kollegaer og kunder

**Dine kvalifikationer:**

* Gerne erfaring fra tilsvarende stilling, men ikke et krav
* Lyst til at holde dig opdateret indenfor den nyeste teknologi
* Flair for IT
* Kørekort B
* Ren straffeattest

**Vi tilbyder:**

En attraktiv stilling med stor frihed og indflydelse på egen arbejdsdag samt løn efter kvalifikationer. Vi vægter god kundeservice, kvalitet og faglighed højt: ”Det Drejer sig om gode oplevelser”.

Du vil blive en del af en arbejdsplads med et rigtig godt arbejdsmiljø, gode ansættelsesforhold samt personlige og faglige udviklingsmuligheder. Samtidig er beslutningsgangene korte, hvorfor man bliver hørt og har høj grad af medindflydelse.

Vi er en velrenommeret og erfaren sikringsvirksomhed som er leveringsdygtig indenfor alt til sikring af private og erhverv.

Lyder ovenstående som noget for dig, så kontakt afdelingsleder Anders Bertelsen på 86406810 eller send en ansøgning på anders@john-drejer.dk

Du kan også læse mere om os på [www.sikkerdanmark.dk](http://www.sikkerdanmark.dk)